CELEX: 62006CJ0348
Language: mt
Date: 2008-02-21
Title: Sentenza tal-Qorti tal-Ġustizzja (it-Tielet Awla) tal-21 ta' Frar 2008. # il-Kummissjoni tal-Komunitajiet Ewropej vs Marie-Claude Girardot. # Appell - Membru tal-persunal temporanju - Rikors għad-danni - Telf ta’ opportunità ta’ reklutaġġ - Dannu reali u ċert - Determinazzjoni tal-portata tal-kumpens għad-dannu. # Kawża C-348/06 P.

SENTENZA TAL-QORTI TAL-ĠUSTIZZJA (It-Tielet Awla)
      21 ta’ Frar 2008
      Kawża C-348/06 P
      Il-Kummissjoni tal-Komunitajiet Ewropej 
      vs
      Marie-Claude Girardot
      “Appell – Membru tal-persunal temporanju – Rikors għad-danni – Telf ta’ opportunità ta’ reklutaġġ – Dannu reali u ċert – Determinazzjoni tal-portata tal-kumpens għad-dannu”
      Suġġett : Appell ippreżentat mis-sentenza tal-Qorti tal-Prim’Istanza tal-Komunitajiet Ewropej, tas-6 ta’ Ġunju 2006, Girardot vs Il-Kummissjoni
         (T‑10/02, ĠabraSP p. II‑A‑2‑609), li jitlob l-annullament ta’ din is-sentenza. Appell inċidentali ppreżentat minn M. Girardot.
         
      
      Deċiżjoni : Ċaħda ta’ l-appell prinċipali u ta’ l-appell inċidentali. 
      
      Sommarju
      1.        Uffiċjali – Rikors – Ġurisdizzjoni sħiħa – Kumpens għad-dannu materjali marbut mat-telf ta’ opportunità riżultanti minn ċaħda
            illegali ta’ applikazzjoni 
      (Regolamenti tal-Persunal, Artikolu 91(1) 
      2.        Appell – Aggravji – Sempliċi repetizzjoni tal-motivi u l-argumenti mressqa quddiem il-Qorti tal-Prim’Istanza – Inammissibiltà
      (Artikolu 225 KE; Statut tal-Qorti tal-Ġustizzja, Artikolu 58; Regoli tal-Proċedura tal-Qorti tal-Ġustizzja, Artikolu 112(1)(ċ))
      1.        Meta tkun adita b’kawża ta’ natura pekunjarja skond l-Artikolu 91(1) tar-Regolamenti tal-Persunal, il-Qorti tal-Prim’Istanza
         għandha ġurisdizzjoni sħiħa li permezz tagħha hija għandha l-poter, jekk ikun hemm bżonn, li tikkundanna lill-konvenut ex officio sabiex iħallas kumpens għal dannu kkawżat minħabba tort tiegħu, u f’każ bħal dan, wara li tikkunsidra ċ-ċirkustanzi kollha
         tal-kawża, tiddetermina d-dannu subit ex æquo et bono. Barra minn hekk, ladarba l-Qorti tal-Prim’Istanza tkun ikkonstatat
         l-eżistenza ta’ dannu, hi biss hi kompetenti tiddeċiedi, fil-limiti tat-talba u bil-kundizzjoni li jiġi rispettat l-obbligu
         tal-motivazzjoni, il-mod u l-portata tal-kumpens ta’ dan id-dannu.
      
      F’dan ir-rigward, sabiex tiġi ddeterminata l-portata tal-kumpens għad-dannu riżultanti mit-telf ta’ l-opportunità, għal membru
         tal-persunal temporanju li l-applikazzjoni tiegħu tkun ġiet illegalament miċħuda, li jiġi reklutat f’impjieg fi ħdan istituzzjoni
         Komunitarja, l-użu ta’ metodu, applikat f’diversi sistemi nazzjonali, li hu bbażat fuq il-kriterju tat-telf ta’ remunerazzjoni,
         billi tiġi stabbilita d-differenza bejn ir-remunerazzjoni mistennija u dik li effettivament irċieva, u mbagħad tiġi evalwata,
         taħt il-forma ta’ perċentwali, l-opportunità li huwa kellu li jiġi reklutat sabiex jiġi bbilanċjat dan it-telf, neċessarjament
         iwassal lill-Qorti Komunitarja sabiex tibbaża ruħha fuq sensiela ta’ ipoteżijiet inċerti min-natura tagħhom, iżda li jaqgħu
         taħt l-evalwazzjoni tal-fatti magħmula mill-Qorti tal-Prim’Istanza li mhijiex appellabbli u taħt il-marġni ta’ diskrezzjoni
         li hija għandha. 
      
      2.        Mill-Artikolu 225 KE, mill-ewwel paragrafu ta’ l-Artikolu 58 ta’ l-Istatut tal-Qorti tal-Ġustizzja u mill-Artikolu 112(1)(c)
         tar-Regoli tal-Proċedura tagħha jirriżulta li appell għandu jindika b’mod preċiż l-elementi kkontestati tas-sentenza li tagħha
         qed jintalab l-annullament kif ukoll l-argumenti legali li jsostnu b’mod speċifiku din it-talba.
      
      Appell li huwa intiż mhux biex jidentifika l-eżistenza ta’ żbalji ta’ liġi li bihom hu allegatament ivvizzjat ir-raġunament
         tal-Qorti tal-Prim’Istanza fis-sentenza kkontestata, iżda biex, minn naħa waħda, billi jiġu rripetuti l-argumenti invokati
         fl-ewwel istanza u, min-naħa l-oħra, billi jitressqu provi oħra allegatament ġodda, jikkontesta l-apprezzament tal-fatti li
         jkun sar minn din il-qorti f’din is-sentenza, ma jissodisfax din il-kundizzjoni.